ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ

της 14ης Ιουνίου 1999

για τροποποίηση της απόφασης 98/131/ΕΚ για την έγκριση του πολυετούς προγράμματος προσανατολισμού του αλιευτικού στόλου της Σουηδίας για την περίοδο από 1ης Ιανουαρίου 1997 έως 31 Δεκεμβρίου 2001

[κοινοποιηθείσα υπό τον αριθμό Ε(1999) 1531]

(Το κείμενο στη σουηδική γλώσσα είναι το μόνο αυθεντικό)

(1999/446/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2468/98 του Συμβουλίου, της 3ης Νοεμβρίου 1998, για τον καθορισμό των κριτηρίων και όρων των κοινοτικών παρεμβάσεων διαρθρωτικού χαρακτήρα στον τομέα της αλιείας, της υδατοκαλλιέργειας και της μεταποίησης και εμπορίας των προϊόντων τους(1), και ιδίως τα άρθρα 5 και 6,

την απόφαση 97/413/ΕΚ του Συμβουλίου, της 26ης Ιουνίου 1997, σχετικά με τους όρους και τους λεπτομερείς κανόνες για την αναδιάρθρωση, για την περίοδο από 1ης Ιανουαρίου 1997 έως 31 Δεκεμβρίου 2001, του τομέα της κοινοτικής αλιείας με σκοπό την επίτευξη μιας διαρκούς ισορροπίας μεταξύ των πόρων και της εκμετάλλευσής τους(2), και ιδίως το άρθρο 9 παράγραφος 1,

Εκτιμώντας:

(1) ότι οι στόχοι που καθορίστηκαν από την απόφαση 98/131/ΕΚ της Επιτροπής, της 16ης Δεκεμβρίου 1997, για την έγκριση του πολυετούς προγράμματος προσανατολισμού του αλιευτικού στόλου της Σουηδίας για την περίοδο από 1ης Ιανουαρίου 1997 έως 31 Δεκεμβρίου 2001(3), υπολογίστηκαν με τη χρήση των διαθέσιμων κατά το χρόνο εκείνο στοιχείων·

(2) ότι προκειμένου να βελτιωθεί η ποιότητα των αλιευμάτων από σκάφη πελαγικής αλιείας και για να αυξηθεί, κατά τον τρόπο αυτό, η αναλογία των αλιευμάτων αυτών που εκφορτώνονται για κατανάλωση από τον άνθρωπο, είναι αναγκαίο να επιτραπεί αύξηση της αλιευτικής ικανότητάς τους·

(3) ότι η εν λόγω αύξηση ικανότητας θα πρέπει να επιτευθεί με επανακατανομή της αλιευτικής ικανότητας από άλλα τμήματα του στόλου και δεν θα πρέπει να έχει ως αποτέλεσμα αύξηση των συνολικών στόχων που καθορίστηκαν με την απόφαση 98/131/ΕΚ·

(4) ότι η επιτροπή διαχείρισης αλιείας και υδατοκαλλιέργειας παρέλειψε να διατυπώσει γνώμη εντός της προθεσμίας που τέθηκε από τον πρόεδρό της,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Ο πίνακας των στόχων για τα πολυετή προγράμματα προσανατολισμού για τον αλιευτικό στόλο της Σουηδίας όσον αφορά την περίοδο από 1ης Ιανουαρίου 1997 έως 31 Δεκεμβρίου 2001, ο οποίος περιλαμβάνεται στο παράρτημα της παρούσας απόφασης, συμπεριλαμβανομένων των υποσημειώσεων, ακυρώνει και αντικαθιστά τον πίνακα του παραρτήματος της απόφασης 98/131/ΕΚ.

Άρθρο 2

Η παρούσα απόφαση απευθύνεται στο Βασίλειο της Σουηδίας.

Βρυξέλλες, 14 Ιουνίου 1999.

Για την Επιτροπή

Emma BONINO

Μέλος της Επιτροπής

(1) ΕΕ L 312 της 20.11.1998, σ. 19.

(2) ΕΕ L 175 της 30.7.1997, σ. 27.

(3) ΕΕ L 39 της 12.2.1998, σ. 79.

ΠΑΡΑΡΤΗΜΑ

>ΘΕΣΗ ΠΙΝΑΚΑ>

ΚΑ: Κίνδυνος αφανισμού.

ΥΑ: Υπεραλιευόμενα.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 2ας Ιουλίου 1999

όσον αφορά το διορισμό του Ειδικού Αντιπροσώπου της Ευρωπαϊκής Ένωσης που θα ενεργεί ως Συντονιστής του Συμφώνου Σταθερότητας για τη Νοτιοανατολική Ευρώπη

(1999/434/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 18 παράγραφος 5,

Εκτιμώντας:

(1) ότι στις 10 Ιουνίου 1999 οι Υπουργοί Εξωτερικών των κρατών μελών της Ευρωπαϊκής Ένωσης και η Επιτροπή των Ευρωπαϊκών Κοινοτήτων, μαζί με άλλους συμμετέχοντες στο Σύμφωνο Σταθερότητας για τη Νοτιοανατολική Ευρώπη συμφώνησαν να θεσπίσουν Σύμφωνο Σταθερότητας για τη Νοτιοανατολική Ευρώπη, εφεξής καλούμενο Σύμφωνο Σταθερότητας·

(2) ότι το σημείο 13 του εγγράφου του Συμφώνου Σταθερότητας προβλέπει ότι το Σύμφωνο θα έχει έναν Ειδικό Συντονιστή, ο οποίος θα διορισθεί από την Ευρωπαϊκή Ένωση, κατόπιν διαβουλεύσεων με τον Πρόεδρο του ΟΑΣΕ και άλλους συμμετέχοντες· ότι οι εν λόγω διαβουλεύσεις έχουν ήδη διενεργηθεί·

(3) ότι κατόπιν αυτού η Ένωση φρονεί ότι πρέπει να διορίσει αμέσως έναν Ειδικό Αντιπρόσωπο που θα ενεργεί ως Συντονιστής του Συμφώνου Σταθερότητας·

(4) ότι η απόφαση διορισμού του Ειδικού Αντιπροσώπου θα πρέπει να έχει προσωρινό χαρακτήρα, ενώ θα πρέπει να εγκριθεί Κοινή δράση για την επιβεβαίωση του διορισμού το συντομότερο δυνατόν και οπωσδήποτε πριν από το τέλος Ιουλίου 1999,

ΑΠΟΦΑΣΙΣΕ ΤΑ ΕΞΗΣ:

Άρθρο 1

1. Ο k. Bodo Hombach διορίζεται ως Ειδικός Αντιπρόσωπος της ΕΕ για να ασκήσει τα καθήκοντα του Ειδικού Συντονιστή του Συμφώνου Σταθερότητας για τη Νοτιοανατολική Ευρώπη σύμφωνα με τις διαδικασίες που προβλέπονται στο σημείο 13 του εγγράφου του Συμφώνου.

2. Η εντολή του Ειδικού Αντιπροσώπου είναι:

- να προεδρεύει της Περιφερειακής Στρογγυλής Τραπέζης της Νοτιοανατολικής Ευρώπης,

- να προωθεί την επίτευξη των στόχων του Συμφώνου εντός και μεταξύ των συγκεκριμένων χωρών,

- να συμμετέχει στη Διευθύνουσα Ομάδα Υψηλού Επιπέδου στα πλαίσια της διαδικασίας συντονισμού των δωρητών.

Άρθρο 2

Το Συμβούλιο θα εγκρίνει το συντομότερο δυνατόν Κοινή Δράση που θα επιβεβαιώνει τον διορισμό και την εντολή και θα καθορίζει τη διάρκεια, τα μέσα (ιδίως διπλωματικά, υλικά και οικονομικά), τις διαδικασίες και τους όρους για την υλοποίηση της εντολής του Ειδικού Αντιπροσώπου.

Άρθρο 3

Η παρούσα απόφαση θα καλύπτει μόνον τα έξοδα ταξιδίου και στέγης, στα οποία θα προβεί ο Ειδικός Αντιπρόσωπος κατά το χρονικό διάστημα από το διορισμό του έως την έγκριση της αναφερόμενης στο άρθρο 2 Κοινής Δράσης, σύμφωνα με τους κανόνες που ισχύουν έναντι του Γενικού Προϋπολογισμού της Ευρωπαϊκής Ένωσης.

Άρθρο 4

Η παρούσα απόφαση αρχίζει να ισχύει την ημέρα της έγκρισής της.

Ο διορισμός λήγει στις 31 Ιουλίου 1999, εκτός εάν επιβεβαιωθεί από την Κοινή Δράση που θα εγκριθεί σύμφωνα με το άρθρο 2.

Άρθρο 5

Η παρούσα απόφαση δημοσιεύεται στην Επίσημη Εφημερίδα.

Βρυξέλλες, 2 Ιουλίου 1999.

Για το Συμβούλιο

Ο Πρόεδρος

T. HALONEN
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 31ης Μαΐου 1999

για την εφαρμογή της κοινής θέσης 98/633/ΚΕΠΠΑ την οποία καθόρισε το Συμβούλιο βάσει του άρθρου Ι.2 της συνθήκης για την Ευρωπαϊκή Ένωση και η οποία αφορά τη διαδικασία για τη σταθερότητα και την καλή γειτονία στη νοτιοανατολική Ευρώπη

(1999/361/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο 18 παράγραφος 5,

την κοινή θέση 98/633/ΚΕΠΠΑ(1),

Εκτιμώντας:

(1) ότι η κοινή θέση 98/633/ΚΕΠΠΑ σκοπό έχει να παγιώσει την υποστήριξη προς τη διαδικασία του Royaumont για τη σταθερότητα και την καλή γειτονία στην νοτιοανατολική Ευρώπη·

(2) ότι η συμβολή του συντονιστή της διαδικασίας του Royaumont, κ. Ρουμελιώτη, υπήρξε ουσιαστική στην εξέλιξη της διαδικασίας·

(3) ότι, προκειμένου να παγιωθεί και να συνεχιστεί το μέχρι σήμερα έργο, θα πρέπει να παρασχεθούν στο συντονιστή τα υλικοτεχνικά μέσα και το ανθρώπινο δυναμικό που χρειάζονται για να συνεχίσει να εκπληρώνει τα καθήκοντά του,

ΑΠΟΦΑΣΙΖΕΙ:

Άρθρο 1

Προκειμένου να παρασχεθεί υποστήριξη στο συντονιστή κατά την εκπλήρωση των καθηκόντων του, ο κ. Ρουμελιώτης διορίζεται ειδικός αντιπρόσωπος για τη διαδικασία του Royaumont. Ο ειδικός αντιπρόσωπος ασκεί τα καθήκοντά του υπό την ευθύνη της προεδρίας της ΕΕ και σε πλήρη συνεργασία με την Επιτροπή, σύμφωνα με την περιγραφή των καθηκόντων και το σχέδιο δράσης που παρατίθενται στα παραρτήματα Ι και ΙΙ της κοινής θέσης 98/633/ΚΕΠΠΑ.

Άρθρο 2

Ο ειδικός αντιπρόσωπος ενεργεί και υποβάλλει εκθέσεις προς το Συμβούλιο, υπό την εξουσία της προεδρίας, τακτικά και όποτε χρειάζεται. Η Ευρωπαϊκή Επιτροπή συμμετέχει πλήρως.

Άρθρο 3

1. Το ποσό δημοσιονομικής αναφοράς για την εφαρμογή της παρούσας απόφασης κατά τη διάρκεια της περιόδου 31 Μαΐου 1999 έως 31 Μαΐου 2000, είναι 550000 ευρώ. Το ποσό αυτό καλύπτει τις αποδοχές του ειδικού αντιπροσώπου και της ομάδας του, έξοδα ταξιδίου και δαπάνες επικοινωνίας.

2. Τα κράτη μέλη και τα θεσμικά όργανα της ΕΕ μπορούν να προτείνουν αποσπάσεις προσωπικού που θα εργαστεί με τον ειδικό αντιπρόσωπο. Η αμοιβή του προσωπικού που ενδοχομένως αποσπασθεί από κράτος μέλος ή από θεσμικό όργανο της Ευρωπαϊκής Ένωσης για να εργασθεί με τον ειδικό αντιπρόσωπο της ΕΕ καλύπτεται, αντίστοιχα, από το εκάστοτε κράτος μέλος ή θεσμικό όργανο.

3. Το Συμβούλιο σημειώνει ότι η προεδρία, τα ευρωπαϊκά θεσμικά όργανα ή/και τα κράτη μέλη, ως αρμόζει, θα παράσχουν υλικοτεχνική υποστήριξη στο συντονιστή κατά την εκτέλεση των καθηκόντων του.

Άρθρο 4

Η ισχύς της παρούσας απόφασης αρχίζει από την ημέρα της έκδοσής της.

Λήγει στις 31 Μαΐου 2000.

Άρθρο 5

Η παρούσα απόφαση δημοσιεύεται στην Επίσημη Εφημερίδα.

Βρυξέλλες, 31 Μαΐου 1999.

Για το Συμβούλιο

Ο Πρόεδρος

J. FISCHER

(1) ΕΕ L 302 της 12.11.1998, σ. 1.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 22ας Απριλίου 1999

για το διορισμό μέλους της Επιτροπής των Περιφερειών

(1999/281/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 98/110/ΕΚ του Συμβουλίου, της 26ης Ιανουαρίου 1998(1), για το διορισμό των τακτικών και αναπληρωματικών μελών της Επιτροπής των Περιφερειών,

Εκτιμώντας ότι, με την παραίτηση του κ. Rembert Behrendt, η οποία γνωστοποιήθηκε στο Συμβούλιο στις 23 Μαρτίου 1999, έχει κενωθεί μια θέση τακτικού μέλους της Επιτροπής των Περιφερειών,

Έχοντας υπόψη την πρόταση της γερμανικής κυβέρνησης,

ΑΠΟΦΑΣΙΖΕΙ:

Άρθρο μόνο

Ο κ. Werner Ballhausen διορίζεται τακτικό μέλος της Επιτροπής των Περιφερειών, εις αντικατάστασιν του κ. Rembert Behrendt, για το υπόλοιπο της θητείας του, δηλαδή έως τις 25 Ιανουαρίου 2002.

Λουξεμβούργο, 22 Απριλίου 1999.

Για το Συμβούλιο

Ο Πρόεδρος

W. MÜLLER

(1) ΕΕ L 28 της 4.2.1998, σ. 19.
ΑΠΟΦΑΣΗ αριθ. 477/1999/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ της 22ας Φεβρουαρίου 1999 για την τροποποίηση της απόφασης αριθ. 719/96/ΕΚ για τη θέσπιση προγράμματος στήριξης των καλλιτεχνικών και πολιτιστικών δραστηριοτήτων με ευρωπαϊκή διάσταση (Καλειδοσκόπιο)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 128,

την πρόταση της Επιτροπής (1),

τη γνώμη της Επιτροπής των Περιφερειών (2),

Αποφασίζοντας με τη διαδικασία του άρθρου 189 Β της συνθήκης (3),

Εκτιμώντας:

ότι, με την απόφαση αριθ. 719/96/ΕΚ του Ευρωπαϊκού Κοινοβουλίου και του Συμβουλίου (4), θεσπίσθηκε πρόγραμμα στήριξης των καλλιτεχνικών και πολιτιστικών δραστηριοτήτων με ευρωπαϊκή διάσταση (Πρόγραμμα Καλειδοσκόπιο), για την περίοδο από 1ης Ιανουαρίου 1996 έως 31 Δεκεμβρίου 1998 7

ότι το άρθρο 8 τρίτο εδάφιο της εν λόγω απόφασης προβλέπει τη λήψη κάθε ενδεδειγμένου μέτρου για την αποφυγή της διακοπής του θεσπισθέντος προγράμματος 7

ότι η Επιτροπή υπέβαλε, στις 28 Μαΐου 1998, στο Ευρωπαϊκό Κοινοβούλιο και το Συμβούλιο πρόταση απόφασης περί θεσπίσεως ενιαίου μέσου χρηματοδότησης και προγραμματισμού για την πολιτιστική συνεργασία, για την περίοδο από 1ης Ιανουαρίου 2000 έως 31 Δεκεμβρίου 2004 7

ότι, εν αναμονή της έγκρισης της εν λόγω πρότασης, είναι αναγκαίο να εξασφαλιστεί η συνέχιση της πολιτιστικής δράσης της Ευρωπαϊκής Κοινότητας, στους τομείς που καλύπτονται από το πρόγραμμα Καλειδοσκόπιο,

ΑΠΟΦΑΣΙΖΟΥΝ:

Άρθρο 1

Η απόφαση αριθ. 719/96/ΕΚ τροποποιείται ως εξής:

1. Στο άρθρο 1, η ημερομηνία «31 Δεκεμβρίου 1998» αντικαθίσταται από την ημερομηνία «31 Δεκεμβρίου 1999».

2. Στο άρθρο 6, το ποσό «26,5 εκατομμύρια Ecu» αντικαθίσταται από το ποσό «36,7 εκατομμύρια ευρώ».

Άρθρο 2

Η παρούσα απόφαση αρχίζει να ισχύει την 1η Ιανουαρίου 1999.

Βρυξέλλες, 22 Φεβρουαρίου 1999.

Για το Ευρωπαϊκό Κοινοβούλιο

Ο Πρόεδρος

J. M. GIL-ROBLES

Για το Συμβούλιο

Ο Πρόεδρος

K.-H. FUNKE

(1) ΕΕ C 319 της 16. 10. 1998, σ. 14 και

ΕΕ C 372 της 2. 12. 1998, σ. 30.

(2) ΕΕ C 51 της 22. 2. 1999, σ. 92.

(3) Γνώμη του Ευρωπαϊκού Κοινοβουλίου της 9ης Οκτωβρίου 1998 (ΕΕ C 238 της 26. 10. 1998, σ. 238), κοινή θέση του Συμβουλίου της 20ής Νοεμβρίου 1998 (ΕΕ C 404 της 23. 12. 1998, σ. 19) και απόφαση του Ευρωπαϊκού Κοινοβουλίου της 17ης Δεκεμβρίου 1998 (δεν δημοσιεύθηκε ακόμα στην Επίσημη Εφημερίδα). Απόφαση του Συμβουλίου, της 8ης Φεβρουαρίου 1999.

(4) ΕΕ L 99 της 20. 4. 1996, σ. 20.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 25ης Ιανουαρίου 1999 σχετικά με τη σύναψη της συμφωνίας-πλαίσιο για τη συνεργασία που έχει τελικό στόχο την προετοιμασία σύνδεσης πολιτικού και οικονομικού χαρακτήρα μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου (1999/127/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 113 και 130 Ω, σε συνδυασμό με το άρθρο 228 παράγραφος 2 πρώτη πρόταση και παράγραφος 3 πρώτο εδάφιο,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι, δυνάμει του άρθρου 130 Υ της συνθήκης, η πολιτική της Κοινότητας στον τομέα της συνεργασίας για την ανάπτυξη ευνοεί τη σταθερή και διαρκή οικονομική και κοινωνική ανάπτυξη των αναπτυσσομένων χωρών, την αρμονική και προοδευτική ένταξή τους στη διεθνή οικονομία και την καταπολέμηση της ένδειας στις χώρες αυτές 7

ότι θα πρέπει να εγκριθεί η συμφωνία-πλαίσιο για τη συνεργασία, που έχει τελικό στόχο την προετοιμασία σύνδεσης πολιτικού και οικονομικού χαρακτήρα μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου,

ΑΠΟΦΑΣΙΖΕΙ:

Άρθρο 1

Η συμφωνία-πλαίσιο για τη συνεργασία που έχει τελικό στόχο την προετοιμασία σύνδεσης πολιτικού και οικονομικού χαρακτήρα μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου, εγκρίνεται εξ ονόματος της Ευρωπαϊκής Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Υπό τους όρους που προβλέπονται στο άρθρο 34 της συμφωνίας, ο Πρόεδρος του Συμβουλίου προεδρεύει στο κοινό Συμβούλιο που αναφέρεται στο άρθρο 33 της συμφωνίας και εκπροσωπεί την Κοινότητα σε αυτό. Εκπρόσωπος της Επιτροπής προεδρεύει στη μεικτή επιτροπή που αναφέρεται στο άρθρο 35 της συμφωνίας καθώς και στη μεικτή εμπορική υποεπιτροπή που αναφέρεται στο άρθρο 37 της συμφωνίας, σύμφωνα με τους εσωτερικούς κανονισμούς τους, και εκπροσωπεί την Κοινότητα στα όργανα αυτά.

Άρθρο 3

Ο Πρόεδρος του Συμβουλίου καταθέτει, εξ ονόματος της Ευρωπαϊκής Κοινότητας, την κοινοποίηση που προβλέπεται στο άρθρο 42 της συμφωνίας.

Άρθρο 4

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 25 Ιανουαρίου 1999.

Για το Συμβούλιο

Ο Πρόεδρος

J. FISCHER
ΑΠΟΦΑΣΗ ΤΟΥ ΣΥΜΒΟΥΛΙΟΥ της 25ης Ιανουαρίου 1999 για την παράταση της κοινής δράσης 98/375/ΚΕΠΠΑ σχετικά με τον διορισμό ειδικού εντεταλμένου της Ευρωπαϊκής Ένωσης για την Ομοσπονδιακή Δημοκρατία της Γιουγκοσλαβίας (ΟΔΓ) (1999/75/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο I.3,

Εκτιμώντας:

ότι, στις 8 Ιουνίου 1998, το Συμβούλιο υιοθέτησε την κοινή δράση 98/375/ΚΕΠΠΑ (1), η οποία παρατάθηκε με την απόφαση 98/741/ΚΕΠΠΑ (2) 7

ότι, η εν λόγω κοινή δράση λήγει στις 31 Δεκεμβρίου 1999, και ότι θα πρέπει να παραταθεί,

ΑΠΟΦΑΣΙΖΕΙ:

Άρθρο 1

Η κοινή δράση 98/375/ΚΕΠΠΑ παρατείνεται ως τις 31 Ιανουαρίου 2000.

Άρθρο 2

Η παρούσα απόφαση αρχίζει να ισχύει την ημέρα της υιοθέτησής της.

Άρθρο 3

Η παρούσα απόφαση δημοσιεύεται στην Επίσημη Εφημερίδα.

Βρυξέλλες, 25 Ιανουαρίου 1999.

Για το Συμβούλιο

Ο Πρόεδρος

J. FISCHER

(1) ΕΕ L 165 της 10. 6. 1998, σ. 2.

(2) ΕΕ L 358 της 31. 12. 1998, σ. 1.
ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Δεκεμβρίου 1998 για την τροποποίηση της απόφασης 98/407/ΕΚ για ορισμένα προστατευτικά μέτρα όσον αφορά τα δίθυρα μαλάκια και τα αλιευτικά προϊόντα που μεταποιούνται ή προέρχονται από την Τουρκία [κοινοποιηθείσα υπό τον αριθμό Ε(1998) 4108] (Κείμενο που παρουσιάζει ενδιαφέρον για τον ΕΟΧ) (1999/2/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/675/ΕΟΚ του Συμβουλίου, της 10ης Δεκεμβρίου 1990, για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (1), όπως τροποποιήθηκε τελευταία με την οδηγία 96/43/ΕΚ (2), και ιδίως το άρθρο 19,

Εκτιμώντας:

ότι, με βάση τα αποτελέσματα της κτηνιατρικής επιθεώρησης που πραγματοποιήθηκε στην Τουρκία, η Επιτροπή εξέδωσε την απόφαση 98/407/ΕΚ για ορισμένα προστατευτικά μέτρα όσον αφορά τα δίθυρα μαλάκια και τα αλιευτικά προϊόντα που μεταποιούνται ή προέρχονται από την Τουρκία (3) 7

ότι τα προστατευτικά μέτρα και οι υγειονομικές εγγυήσεις που παρασχέθηκαν από τις αρχές της Τουρκίας επαρκούν για να επιτραπούν εκ νέου οι εισαγωγές αλιευτικών προϊόντων από την Τουρκία 7

ότι, εντούτοις, οι υγειονομικές εγγυήσεις που παρασχέθηκαν από τις τουρκικές αρχές δεν επαρκούν για να επιτραπούν εκ νέου οι εισαγωγές δίθυρων μαλάκιων, σε οποιαδήποτε μορφή, που μεταποιούνται ή προέρχονται από την Τουρκία 7

ότι, κατά συνέπεια, θα πρέπει να τροποποιηθεί η απόφαση 98/407/ΕΚ 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 98/407/ΕΚ τροποποιείται ως εξής:

1. Το άρθρο 1 αντικαθίσταται από το ακόλουθο κείμενο:

«Άρθρο 1

Η παρούσα απόφαση εφαρμόζεται για τα δίθυρα μαλάκια, τα εχινόδερμα, τα χιτονόζωα και τα θαλάσσια γαστερόποδα που προέρχονται ή μεταποιούνται στην Τουρκία.»

2. Το άρθρο 2 αντικαθίσταται από το ακόλουθο κείμενο:

«Άρθρο 2

Τα κράτη μέλη απαγορεύουν τις εισαγωγές δίθυρων μαλάκιων, εχινόδερμων, χιτονόζωων και θαλάσσιων γαστερόποδων, σε κάθε μορφή, που κατάγονται ή προέρχονται από την Τουρκία.»

3. Καταργούνται τα άρθρα 3, 4, 5, 7, 8 και 9.

4. Το άρθρο 6 γίνεται άρθρο 3.

Άρθρο 2

Τα κράτη μέλη τροποποιούν τα μέτρα που εφαρμόζουν για τις εισαγωγές από την Τουρκία, έτσι ώστε τα εν λόγω μέτρα να συμφωνούν με την παρούσα απόφαση. Προβαίνουν αμέσως σε σχετική ενημέρωση της Επιτροπής.

Άρθρο 3

Η παρούσα απόφαση θα αναθεωρηθεί με βάση τις εγγυήσεις που θα παρασχεθούν από την Τουρκία.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 15 Δεκεμβρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 373 της 31. 12. 1990, σ. 1.

(2) ΕΕ L 162 της 1. 7. 1996, σ. 1.

(3) ΕΕ L 180 της 24. 6. 1998, σ. 15.
31999D0723R(01)

Διορθωτικό της Επίσημης Εφημερίδας των Ευρωπαϊκών Κοινοτήτων L 286 της 9ης Νοεμβρίου 1999



Επίσημη Εφημερίδα αριθ. L 288 της 11/11/1999 σ. 0027 - 0027
Διορθωτικό στην απόφαση 1999/354/ΕΚ της Επιτροπής της 20ής Μαΐου 1999 για την αποδοχή των δαπανών που προβλέπονται από ορισμένα κράτη μέλη για το έτος 1999 όσον αφορά την εφαρμογή των καθεστώτων παρακολούθησης και ελέγχου της κοινής αλιευτικής πολιτικής

(Επίσημη Εφημερίδα των Ευρωπαϊκών Κοινοτήτων L 137 της 1ης Ιουνίου 1999)

Σελίδα 43, στη δεύτερη στήλη, τελευταία γραμμή:

αντί:

>ΘΕΣΗ ΠΙΝΑΚΑ>,

διάβαζε:

>ΘΕΣΗ ΠΙΝΑΚΑ>·

Σελίδα 44, στη δεύτερη στήλη:

αντί:

">ΘΕΣΗ ΠΙΝΑΚΑ>",

διάβαζε:

">ΘΕΣΗ ΠΙΝΑΚΑ>".
ΑΠΟΦΑΣΗ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ

της 9ης Ιουνίου 1998

σχετικά με την έγκριση των όρων απασχόλησης του προσωπικού της Ευρωπαϊκής Κεντρικής Τράπεζας, όπως τροποποιήθηκε στις 31 Μαρτίου 1999

(ΕΚΤ/1998/4)

(1999/330/ΕΚ)

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,

Έχοντας υπόψη:

το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (εφεξής καλούμενο "καταστατικό"), και ιδίως τα άρθρα 36.1 και 47.2 πέμπτη περίπτωση,

την πρόταση της εκτελεστικής επιτροπής της Ευρωπαϊκής Κεντρικής Τράπεζας (ΕΚΤ),

τη συμβολή του γενικού συμβουλίου της ΕΚΤ,

τη γνώμη της επιτροπής προσωπικού του Ευρωπαϊκού Νομισματικού Ιδρύματος,

Εκτιμώντας:

(1) ότι, σύμφωνα με το καταστατικό, το διοικητικό συμβούλιο της ΕΚΤ, έπειτα από πρόταση της εκτελεστικής επιτροπής της ΕΚΤ, αναλαμβάνει το καθήκον καθορισμού των όρων απασχόλησης του προσωπικού της ΕΚΤ·

(2) ότι οι όροι απασχόλησης πρέπει να περιλαμβάνουν τους κανόνες οι οποίοι, σε συνδυασμό με τις συμβάσεις εργασίας, διέπουν τις εργασιακές σχέσεις μεταξύ της ΕΚΤ και του προσωπικού της·

(3) ότι οι όροι απασχόλησης πρέπει να καθοριστούν κατά τρόπο ώστε να εξασφαλίζεται για την ΕΚΤ η πρόσληψη προσωπικού το οποίο ανταποκρίνεται στα υψηλότερα πρότυπα ανεξαρτησίας, ικανοτήτων, αποδοτικότητας και ακεραιότητας και επιλέγεται από το ευρύτερο δυνατό γεωγραφικό φάσμα μεταξύ των υπηκόων των κρατών μελών της Ευρωπαϊκής Ένωσης, και, παράλληλα, να παρέχεται στο προσωπικό η δυνατότητα εκτέλεσης των καθηκόντων του υπό συνθήκες που εξασφαλίζουν τη μέγιστη αποδοτικότητα·

(4) ότι οι όροι απασχόλησης έχουν ως στόχο την προαγωγή της ίσης μεταχείρισης, της βεβαιότητας δικαίου, της διαφάνειας και της αποτελεσματικότητας·

(5) ότι, σύμφωνα με την πολιτική διαφάνειας που ακολουθεί η ΕΚΤ, οι όροι απασχόλησης του προσωπικού της ΕΚΤ κοινοποιούνται σε όλα τα ενδιαφερόμενα μέρη,

ΑΠΟΦΑΣΙΖΕΙ:

Άρθρο 1

Οι όροι απασχόλησης του προσωπικού της ΕΚΤ εγκρίνονται με την παρούσα.

Άρθρο 2

Για την πληροφόρηση όλων των ενδιαφερομένων μερών, αντίτυπα των όρων απασχόλησης του προσωπικού της ΕΚΤ διατίθενται, κατόπιν αίτησης, από την ΕΚΤ(1).

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Φρανκφούρτη επί του Μάιν, 31 Μαρτίου 1999.

Ο πρόεδρος της ΕΚΤ

Willem F. DUISENBERG

(1) Ευρωπαϊκή Κεντρική Τράπεζα, Γενική Διεύθυνση Διοίκησης και Προσωπικού, Postfach 16 03 19, D-60066 Frankkfurt am Main.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 3ης Δεκεμβρίου 1998 για την ανανέωση της θητείας του Προέδρου του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα) (98/C 409/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 40/94 του Συμβουλίου, της 20ής Δεκεμβρίου 1993, για το κοινοτικό σήμα (1), και ιδίως το άρθρο 120 παράγραφοι 1 και 2,

την απόφαση του Συμβουλίου, της 16ης Ιουνίου 1994, για το διορισμό του Προέδρου του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα) (2),

την πρόταση του Διοικητικού Συμβουλίου του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα, της 21ης Σεπτεμβρίου 1998, για την ανανέωση της θητείας του Προέδρου του εν λόγω Γραφείου,

ΑΠΟΦΑΣΙΖΕΙ:

Άρθρο μόνο

Η θητεία του κ. Jean-Claude COMBALDIEU, ο οποίος γεννήθηκε στην Τουλούζη (Γαλλία) στις 21 Σεπτεμβρίου 1935, ως Προέδρου του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα) ανανεώνεται για το διάστημα από την 1η Σεπτεμβρίου 1999 έως τις 30 Σεπτεμβρίου 2000.

Βρυξέλλες, 3 Δεκεμβρίου 1998.

Για το Συμβούλιο

Ο Πρόεδρος

K. SCHLΦGL

(1) ΕΕ L 11 της 14.1.1994, σ. 1 7 κανονισμός όπως τροποποιήθηκε από τον κανονισμό (ΕΚ) αριθ. 3288/94 (ΕΕ L 349 της 31.12.1994, σ. 83).

(2) ΕΕ C 314 της 25.11.1995, σ. 1.